Diari Oficial de la Generalitat Valenciana


Sumari del DOGV 3943, del 20-02-2001 (2001/1494)

RESOLUCIÓ d'1 de febrer de 2001, del president de l' Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla de Millora de la Competitivitat i del Desenvolupament del Teixit Industrial.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1494


Data del document
:   01-02-2001

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * tecnologia
    * ajuda pública
    * innovació
    * recerca i desenvolupament
    * ajuda a la indústria
    * ajuda a les empreses
    * suport econòmic
    * petita i mitjana empresa

RESOLUCIÓ d'1 de febrer de 2001, del president de l' Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla de Millora de la Competitivitat i del Desenvolupament del Teixit Industrial. [2001/M1494]
  
Article 1. Objectiu i àmbit
  
L'objecte d'aquesta resolució és convocar les ajudes de l'IMPIVA en el marc del Pla de Millora de la Competitivitat i del Desenvolupament del Teixit Industrial i aprovar les bases dels programes que componen l'esmentat pla, establits en l'annex.
  
Article 2. Marc normatiu
  
Les ajudes recollides en aquesta resolució es concediran d'acord amb allò establert en l'Ordre de 21 de desembre de 2000, de la Conselleria d'Indústria i Comerç, sobre la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Generalitat Valenciana número 3.906, de 28 de desembre de 2000.
  
Article 3. Línies pressupostàries
  
1. Les ajudes previstes en aquesta convocatòria seran finançades d'acord amb el crèdit disponible en el pressupost de la Generalitat Valenciana per a cada finalitat, amb càrrec a la secció, línia i import global que es relaciona a continuació:
  
Codi línia Denominació Import pessetes Import euros
  
T4651000 Millora de la competitivitat i 885.550.142 2.298.047,91
  
 desenvolupament del teixit
  
 productiu
  
T4653000 Societat del coneixement 5.637.991.141 8.966.896,25
  
 i la informació, la investigació
  
 el desenvolupament i la innovació
  
T4655000 Desenvolupament dels recursos 153.665.851 2.103.566,41
  
 humans
  
T4652000 Millora de la competitivitat i el 4.395.913.593 8.023.283,21
  
 teixit productiu
  
T4654000 Societat del coneixement i la 4.528.251.793 45.008.650,98
  
 informació, la investigació,
  
 el desenvolupament i la innovació
  
2. Aquestes dotacions es podran veure afectades per les modificacions pressupostàries que al llarg de l'exercici es podrien produir.
  
Article 4. Beneficiaris
  
1. Podran acollir-se a aquestes ajudes les petites i mitjanes empreses industrials o que presten serveis a la indústria i que desenvolupen alguna de les activitats relacionades en l'annex d'activitats subvencionables, depenent d'allò establit en els diferents programes. Seran considerades pyme aquelles que complisquen amb la definició que estableix la Recomanació de la Comissió Europea (DOCE. Núm. L107/4, de 30 d'abril de 1996).
  
2. Els beneficiaris hauran de tenir la seu social o l'establiment de producció en la Comunitat Valenciana i els projectes objecte d'ajuda hauran d'estar localitzats en l'esmentat territori.
  
3. La condició per a ser beneficiari haurà de mantenir-se fins el moment del pagament de la subvenció.
  
Article 5. Supòsits especials
  
Excepcionalment es podran recolzar els projectes presentats per sol·licitants que reunisquen unes característiques diferents a les establertes amb caràcter general, quan s'estimen rellevants en atenció a les línies de política industrial.
  
Article 6. Presentació de sol·licituds
  
1. Els sol·licitants hauran de presentar la següent documentació:
  
1.1. a) Sol·licitud normalitzada, complimentada en imprés paper facilitat per l'IMPIVA, o bé a través dels impresos obtinguts mitjançant suport electrònic (aplicació CD o pàgina web de l'IMPIVA www.impiva.es), i en aquest cas, es presentaran dues còpies de l'imprés.
  
b) Memòria tècnica del projecte en funció del programa al qual se sol·liciten ajudes, segons model facilitat per l'IMPIVA.
  
c) Fotocòpia de la targeta d'identificació fiscal, o DNI si és empresari individual.
  
d) Fotocòpia de l'últim rebut de l'impost sobre activitats econòmiques (IAE) i, en el seu defecte, l'alta d'aquest.
  
e) Fotocòpia del poder de representació, o document equivalent segons les prescripcions legals, del firmant de la sol·licitud, en el seu cas.
  
f) Fotocòpia del contracte/acta de constitució i estatuts vigents: es podrà optar per presentar-los junt amb la sol·licitud, o posteriorment en cas que l'ajuda siga concedida.
  
1.2. En el cas d'ajudes en forma de bonificació d'interessos, s'haurà d'aportar igualment:
  
a) Còpia de la sol·licitud d'aval a l'entitat avalista.
  
2. No serà necessari aportar la documentació relacionada en els punts c), d) e) i f) de l'apartat anterior que ja estiga en poder de l'IMPIVA, sempre que es mantinga vigent i no hagen transcorregut més de cinc anys des de la finalització del procediment al qual corresponguen.
  
3. Les sol·licituds hauran de presentar-se amb anterioritat a la realització dels projectes.
  
Article 7. Lloc de presentació de sol·licituds i termini
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú:
  
- IMPIVA Alacant: avinguda dels Esportistes Germans Torres, s/n. 03946 l'Albufereta (Alacant)
  
- IMPIVA Castelló de la Plana: avinguda del Mar, s/n. 12314 Castelló de la Plana
  
- IMPIVA València: plaça de l'Ajuntament, 6. 46659 València.
  
En el cas que s'optara per presentar la sol·licitud en una oficina de Correus, haurà de fer-se en un sobre obert perquè la instància siga datada i segellada pel funcionari de Correus, abans de ser certificada.
  
2. El termini de presentació de sol·licituds començarà el dia següent de la publicació d'aquesta disposició en el Diari Oficial de la Generalitat Valenciana.
  
3. El termini de presentació de sol·licituds acabarà en les dates indicades en les bases de cada programa. Depenent dels diferents programes, les sol·licituds d'ajuda aniran avaluant-se periòdicament fins que s'haja esgotat el crèdit consignat a l'efecte.
  
4. Amb la finalitat de potenciar l'assoliment dels objectius d'aquesta resolució, l'IMPIVA podrà traslladar les sol·licituds a uns altres programes o a unes altres convocatòries d'ajudes.
  
Article 8. Projectes plurianuals
  
Quan es tracte d'un projecte de caràcter plurianual:
  
a) Haurà d'indicar-se en la memòria tècnica cadascuna de les seues fases i l'exercici en el qual es realitzaran.
  
b) La sol·licitud d'ajuda haurà de presentar-se per a cadascuna de les fases en l'exercici en el qual vaja a executar-se sense que la concessió d'ajuda per a una d'elles condicione la de futures fases, excepte que el programa faça menció a procediments específics diferents.
  
Les futures concessions se supeditaran a l'existència d'un programa que empare les actuacions proposades i els resultats assolits.
  
Podran contemplar-se com a costs elegibles els produïts des de la finalització del termini de justificació de l'exercici anterior.
  
Article 9. Resolució de la concessió d'ajudes
  
El President de l'IMPIVA resoldrà sobre l'adjudicació de les ajudes, mitjançant resolució o mitjançant la subscripció del corresponent conveni, fixant expressament la quantia, i incorporant, en el seu cas, les condicions i les obligacions a les quals ha de subjectar-se el beneficiari.
  
La resolució dictada pel president posarà fi a la via administrativa, i el seu contingut serà notificat de forma individualitzada a cadascun dels interessats.
  
L'adjudicació d'ajudes la forma de les quals siga la bonificació d'interessos, quedarà condicionada a l'efectiva concessió del préstec per l'entitat bancària.
  
Article 10. Projectes que reforcen la política social
  
D'acord amb els criteris de valoració que s'establisquen respectivament en cadascun dels programes, es valorarà positivament els projectes presentats per certes categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o inserir-se en el mercat laboral.
  
Article 11. Obligacions dels beneficiaris
  
Seran obligacions del beneficiari:
  
a) Realitzar l'activitat objecte de la subvenció i acreditar la seua realització en la forma fixada en la notificació de l'ajuda en la data límit del 15 de novembre de 2001, excepte que se n'establisca una diferent. L'acreditació de les despeses i de les inversions es realitzarà mitjançant la presentació de justificants de despeses i de pagament en la proporció que s'indique.
  
b) Respondre de la veracitat dels documents aportats.
  
c) Trobar-se al corrent de les obligacions tributàries i front a la Seguretat Social en el moment de la concessió de l'ajuda, circumstància que s'acreditarà en la forma i en el termini que s'establisca per l'IMPIVA. Resten exempts els beneficiaris que reben una ajuda inferior o igual a 300.000 pessetes (1.803,04 euros) per projecte.
  
d) Acreditar la seua personalitat jurídica, referida al moment de sol·licitud de l'ajuda, en la forma i en el termini que s'establisca per l'IMPIVA.
  
e) Sotmetre's a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
f) Comunicar a l'IMPIVA la sol·licitud o obtenció d'altres ajudes per a la mateixa finalitat procedents de qualssevulla altra administració o ents públics, indicant el percentatge i la quantia de l'ajuda.
  
g) Actualitzar la documentació presentada que haguera patit alguna modificació.
  
h) Mantenir durant un mínim de cinc anys les inversions subvencionades.
  
i) Efectuar totes les mesures d'informació i de publicitat que establisca la normativa europea pel que fa a les activitats en les quals intervinguen els fons estructurals o altres fons.
  
j) Els projectes de inversió hauran de finançar-se com a mínim mitjançant recursos propis no subvencionables fins un total del 25%.
  
k) En el cas d'ajudes, la forma de les quals siga la bonificació d'interessos, haurà de presentar-se la pòlissa de fiançament i la pòlissa del préstec, en la forma i en el termini que s'establisca per l'IMPIVA.
  
l) Mantenir els terminis d'amortització estipulats en la concessió dels préstecs bonificats al tipus d'interés.
  
m) Complir totes les altres obligacions que els conferisquen les lleis i qualsevol altra disposició en vigor.
  
Article 12. Justificació de despeses
  
1. Les factures presentades per a la justificació dels projectes hauran de complir allò disposat per Reial Decret 2,402/1985, de 18 de desembre, i la resta de la normativa vigent.
  
2. Sols seran tinguts en compte els justificants de data posterior al registre d'entrada del document de sol·licitud d'ajuda.
  
3. No s'acceptaran com a justificants de realització del projecte, les factures derivades de la contractació amb empreses o entitats vinculades amb el beneficiari de l'ajuda, excepte justificació expressa que haurà de ser valorada per l'IMPIVA. S'entén per empresa o entitat vinculada aquella en la qual el 25% o més del seu capital, dels seus drets de vot, la participació, o qualsevol altre sistema de control pertanguen directament al beneficiari de l'ajuda o conjuntament a diverses entitats vinculades a aquest.
  
Article 13. Pagament de les ajudes
  
L'IMPIVA procedirà al pagament de l'ajuda una vegada s'haja executat el projecte i complit les obligacions per part del beneficiari.
  
Es podrà bestreure el pagament de l'ajuda prèvia presentació per part del beneficiari d'aval bancari per la quantia bestreta, constituït d'acord amb la normativa vigent, en els serveis territorials de la Conselleria d'Economia i Hisenda.
  
Els percentatges de l'ajuda bestreta podran ser amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que podria aprovar-se d'acord amb allò establert en la Llei d'Hisenda Pública de la Generalitat Valenciana.
  
Disposicions addicionales
  
Primera
  
Les ajudes descrites compten amb el finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana, així com d'altres possibles fons, i són d'aplicació les disposicions que els regulen.
  
Segona
  
Aquelles ajudes concedides a l'empara d'aquesta resolució, que no estiguen enquadrades en cap dels règims d'ajuda recollits en l'Ordre de 21 de desembre de 2000, de la Conselleria d'Indústria i Comerç, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Generalitat Valenciana número 3.906, de 28 de desembre de 2000, quedaran incloses en l'àmbit d'aplicació del Reglament (CE) número 70/2001 de la Comissió, relatiu a l'aplicació dels articles 87 i 88 del Tractat CE a ajudes estatals a les petites i mitjanes empreses.
  
Disposició transitòria
  
Amb caràcter excepcional podran ser preses en consideració les sol·licituds presentades amb anterioritat a la publicació d'aquesta convocatòria en el Diari Oficial de la Generalitat Valenciana, sempre que siguen posteriors a la data de finalització de la convocatòria de 2000, i les característiques del sol·licitant i l'objecte d'ajuda puga emmarcar-se en alguna de les actuacions previstes en aquesta resolució.
  
Disposició final
  
Es faculta al director general de l'IMPIVA per a dictar les resolucions necessàries per al desenvolupament, eficàcia i execució d'aquesta resolució.
  
València, 1de febrer de 2001.- El president de l'IMPIVA: Fernando V. Castelló Boronat.
  
Annex d'Activitats Subvencionables
  
- Segons La Classificació de l'impost d'Activitats Econòmiques-
  
Pla de Millora de la Competitivitat i Desenvolupament del Teixit Industrial
  
Convocatòria IMPIVA 2001
  
Secció 1: Activitats Empresarials
  
Indústries
  
Divisió 1: Energia i Aigua. Completa.
  
Divisió 2: Extracció i Transformació de Minerals no Energètics i Productes Derivats. Indústria Química. Completa.
  
Divisió 3: Indústries Transformadores dels Metalls, Mecànica de Precisió. Completa.
  
Divisió 4: Altres Indústries Manufactureres. Completa.
  
Divisió 5: Construcció. Completa.
  
Divisió 6: Únicament els següents epígrafs:
  
Epígraf 612.2. Exclusivament tècniques de multiplicació, propagació i reproducció d'espècies vegetals.
  
Epígraf 644.1. Únicament elaboració de pa, pastisseria, confiteria i similars, i de llet i de productes làctics
  
Epígraf 677.9. Altres serveis d'alimentació propis de la restauració.
  
Epígraf 691. 2¹ Reparació de vehicles automòbils, bicicletes i altres vehicles
  
Epígraf 692¹ Reparació de maquinària industrial
  
Serveis
  
Els epígrafs indicats a continuació seran recolzables sempre que els projectes presentats estiguen directament relacionats amb les activitats industrials de l'apartat anterior:
  
Grup 722 Transport de mercaderies per carretera (queda exclosa l'adquisició de material de transport).
  
Grup 769 Altres serveis de telecomunicació
  
Grup 843 Serveis tècnics (enginyeria, arquitectura, etc.).
  
Grup 845 Explotació electrònica per compte de tercers.
  
Grup 936 Investigació científica i tècnica
  
Grup 961 Producció i serveis relacionats amb la cinematografia, fins i tot vídeo.
  
Nota relativa a determinades activitats empresarials
  
La concessió d'ajudes als sol·licitants, l'activitat empresarial dels quals s'enquadre en els sectors que la Comissió Europea considera sensibles i per als quals existeix normativa comunitària específica, estarà supeditada a allò disposat per aquesta per a cada cas concret.
  
Activitats subvencionables afectades segons la classificació de l'Impost d'Activitats Econòmiques:
  
Divisió 2: Epígrafs 222.1, 222.2, 222.3, 222.5, 223.1, 223.2, 223.3, 223.4 i 251.6
  
Divisió3: Epígrafs 361.1, 361.2, 361.3, 361.4. Grups 371 i 372
  
Divisió 4: Agrupacions 41 i 42
  
Divisió 6: Epígrafs 612.2 i 644.1
  
¹Aquests epígrafs es consideraran exclusivament per als programes de Seguretat Industrial, Gestió industrial de la qualitat, i Gestió industrial del mediambient i reducció de l'impacte mediambiental.
  
Pla de Millora de la Competitivitat i Desenvolupament del Teixit Industrial
  
Programa de Modernització Tecnològica de la Microempresa
  
Objectiu
  
L'adquisició de tecnologies que permeten a les empreses obtenir productes i desenvolupar processos industrials que suposen un avanç significatiu en la seua competitivitat
  
Beneficiaris
  
Pyme amb especial atenció a les microempreses amb seu social o establiment productiu en la Comunitat Valenciana que desenvolupen alguna de les activitats subvencionables relacionades en l'annex de la Resolució de convocatòria corresponent.
  
Actuacions recolzables
  
Actuació 1: Préstecs, avalats per una entitat autoritzada pel Ministeri d'Economia, dirigits al finançament d'actius fixos materials, segons annex, així com actius fixos immaterials vinculats a la inversió.
  
Actuació 2: Avals concedits a través del Fons de Garantia constituït per l'IMPIVA, per a inversions de major nivell tecnològic que requerisquen unes garanties addicionals.
  
Tindran prioritat els projectes amb assessorament de centres tecnològics.
  
Excepcionalment, es podrà recolzar l'adquisició d'actius finançats mitjançant operacions de lísing financer per als que s'haja presentat sol·licitud d'ajuda a l'IMPIVA durant el període comprés entre el 30 de maig de 2000 i la data de publicació de convocatòria d'aquest programa.
  
En cap cas la subvenció resultant podrà superar els percentatges màxims establerts en el règim d'ajudes aprovat per la Comissió Europea.
  
Tipus d'ajuda
  
Actuació 1
  
Bonificació tipus d'interés.
  
- Ajuda de fins 5 punts sobre el tipus d'interés.
  
- Operació màxima subvencionable: 50 milions de pessetes (300.506 euros)
  
- Import mínim de l'operació: un milió de pessetes (6.010 euros)
  
- Termini màxim del préstec: 7 anys amb 2 de carència.
  
La subvenció reduirà el principal del préstec i serà abonada tot d'una.
  
Actuació 2
  
Avals
  
- Límit màxim de l'aval: 50 milions de pessetes (300.506 euros)
  
- Termini màxim de l'aval: 7 anys amb 2 de carència
  
- Aval màxim: 75% de l'import total del projecte.
  
Costs elegibles
  
05 Inversions productives
  
Màquines i equips vinculats a projectes d'innovació tecnològica, segons annex.
  
07 Actius immaterials
  
Patents, llicències d'explotació o coneixements tècnics patentats o no patentats. Les inversions en actius immaterials subvencionables no superaran el 25% de l'import dels actius materials subvencionables.
  
Terminis
  
Actuació 1: Préstecs avalats. Fins el 27 de setembre de 2001.
  
Actuació 2: Avals: Podran presentar-se sol·licituds al llarg de tot l'exercici 2001.
  
Lloc de presentació
  
IMPIVA
  
València. Plaça de l'Ajuntament, 6. 46595 € València
  
Alacant. Avinguda dels Esportistes Germans Torres, s/n. 03542 € l'Albufereta (Alacant)
  
Castelló de la Plana. Avinguda del Mar, s/n. (cantó c/ Gínjols), 12267 € Castelló de la Plana
  
S.G.R.
  
València. Carrer d'Amadeu de Savoia, 1. València
  
Alacant. Avinguda de Ramón y Cajal, 6. Alacant
  
Castelló de la Plana. Avinguda del Mar, 1. Castelló de la Plana
  
Màquines i sistemes innovadors recolzables
  
Sistemes de tractament de la informació i de la telecomunicació
  
Hardware de gestió
  
- Ordenadors i Perifèrics
  
- Sistemes avançats (integració de veu i dades o altres)
  
No s'inclouen fotocopiadores, màquines de fax o qualsevol altre material d'oficina
  
Equips i sistemes per a l'accés a Internet
  
- Ordinadors, terminals i perifèrics associats
  
- Equips de comunicacions específics
  
Equips de sistemes per a la presència en Internet
  
- Ordinadors i perifèrics associats
  
Sistemes de comerç electrònic
  
- Equips per a la implantació de comerç electrònic a través d'Internet
  
- Equips i perifèrics per a la implantació del comerç electrònic mitjançant xarxes tancades
  
Equips de producció
  
Robots i autòmates programables per sistemes electrònics
  
Màquines de procés amb control de moviments o variables per CNC destinades a:
  
- Màquines de llevament de borumballa
  
- Màquines de conformació per doblegat, corbat, etc.
  
- Equips de motlurat de materials plàstics per injecció, rotomotlura, etc.
  
- Equips de motlurat de materials metàl·lics per injecció
  
- Màquines d'extrusió de materials plàstics
  
- Màquines d'extrusió de materials metàl·lics
  
- Sistemes de tall per plasma, raig d'aigua, làser, serra, etc
  
- Telers
  
- Màquines de punt
  
- Brodadores
  
- Sistema de dosificació de tintes i pintures
  
- Motlureres
  
- Assecadores
  
- Mescladores
  
- Calibradors de fruites i hortalisses
  
- Forns
  
- Posicionadors de components en targetes de circuits
  
- Sistemes de sensors i captadors automàtics d'informació
  
En general equips controlats per CNC o, alternativament, màquines i sistemes que permetan incorporar tècniques novetoses per obtindre un material o un producte de la forma més eficient (Ex. Tècniques de catàlisi, Extracció de components per fluids supercrítics, tècniques d'ultraalt buit, etc.)
  
Equips de laboratori i control
  
- Sistemes de mesura dimensional per coordenades
  
- Sistemes de visió artificial
  
En general, equips de mesura de les característiques físiques, químiques o de les ones electromagnètiques amb un cost unitari superior a les 500.000 pessetes.
  
Pla de Millora de la Competitivitat i Desenvolupament del Teixit Industrial
  
Programa de Seguretat industrial
  
Objectiu
  
Facilitar a les pymes la incorporació d'infraestructures industrials per tal de millorar la seguretat industrial i d'aquesta manera prevenir i limitar els riscos derivats del funcionament d'instal·lacions i d'equips, així com de l'ús de productes.
  
Beneficiaris
  
Pymes amb seu social o establiment productiu en la Comunitat Valenciana que desenvolupen alguna de les activitats subvencionables relacionades en l'annex de la Resolució de convocatòria corresponent.
  
Actuacions recolzables
  
- Inversions per a l'adaptació d'instal·lacions a la normativa de seguretat.
  
- Actuacions dirigides a l'adaptació a exigències de mercat CE en matèria de seguretat industrial que milloren la fiabilitat de productes i de màquines industrials.
  
Tipus d'ajuda
  
Subvencions a fons perdut de fins el 50% del cost elegible del projecte.
  
Costs elegibles
  
01 Serveis externs
  
- Costs associats als projectes tècnics.
  
- Assajos de laboratori per a verificar l'adequació de productes a normativa CE.
  
04 Obra civil, instal·lacions
  
- Inversions en instal·lacions i obra civil directament lligades amb la seguretat industrial
  
06 Inversions no productives
  
- Inversions en equips per limitar o per prevenir el risc relacionat amb la seguretat industrial.
  
Consideracions respecte dels costs elegibles
  
- Les ajudes relacionades amb la seguretat industrial no seran d'aplicació per a les instal·lacions i equips associats amb les noves indústries.
  
- La substitució de maquinària, el trasllat d'empreses, els equips de transport, les despeses de funcionament i els costs de recursos humans no seran objecte de subvenció.
  
Terminis
  
Podran presentar-se sol·licituds per a aquest programa fins el 26 d'abril de 2001.
  
Pla de Millora de la Competitivitat i Desenvolupament del Teixit Industrial
  
Programa de Gestió Industrial de la Qualitat
  
Objectiu
  
Potenciar la qualitat com element generador d'avantatges competitives en les empreses, facilitant l'accés de les pymes a la certificació segons normes, així com una aproximació continuada a l'excel·lència empresarial segons el model EFQM:
  
- Adaptant processos i productes a criteris de qualitat.
  
- Incorporant metodologies i eines que perseguisquen l'avaluació i la integració dels costs, la satisfacció del client, la implicació i satisfacció de les persones que treballen en l'empresa, la prevenció dels riscos laborals i el benefici de la societat.
  
Beneficiaris
  
Pymes amb seu social o establiment productiu en la Comunitat Valenciana que desenvolupen alguna de les activitats subvencionables relacionades en l'annex de la Resolució de convocatòria corresponent.
  
Actuacions recolzables
  
Prioritàriament,
  
La implantació de models de gestió dels processos, que incloguen l'ús d'eines de gestió de la informació com el control estadístic i d'altres, en l'àmbit d'actuacions conduents al compliment dels requisits del model europeu d'excel·lència empresarial (EFQM).
  
En un segon nivell,
  
Implantació i certificació de sistemes de gestió de qualitat segons normes PVP 3017.
  
Obtenció de marques de qualitat del producte d'acord a normes.
  
Tipus d'ajuda
  
Subvencions a fons perdut de fins el 50% del cost elegible del projecte
  
Costs elegibles
  
01 Serveis externs
  
- Assessorament en els àmbits de la qualitat i la millora de la gestió dels processos, que tinguen un caràcter singular i no vinculat al compliment de la normativa obligatòria.
  
- Certificació d'empresa i de producte.
  
- Assajos de laboratori, sols en el cas que siguen absolutament necessaris amb motiu de la certificació del producte.
  
Terminis
  
Podran presentar-se sol·licituds per a aquest programa fins el 26 d'abril de 2001.
  
Pla de Millora de la Competitivitat i Desenvolupament del Teixit Industrial
  
Programa de Gestió Industrial del Medi Ambient i Reducció de l'Impacte Mediambiental
  
Objectiu
  
Facilitar a les pymes l'adopció de mesures per reduir l'impacte de les seues activitats sobre el medi ambient, col·laborant d'aquesta manera al creixement sostenible de l'activitat econòmica acord amb la preservació de l'entorn, facilitant al mateix temps la fixació correcta del preu dels productes mitjançant la incorporació dels costs externs derivats de les repercussions negatives de la seua producció sobre el medi ambient, i possibilitant també l'adaptació dels processos industrials a requisits que vagen més enllà dels que estableixen les normes mediambientals vigents.
  
Beneficiaris
  
Pymes amb seu social o establiment productiu en la Comunitat Valenciana que desenvolupen alguna de les activitats subvencionables relacionades en l'annex de la Resolució de convocatòria corresponent.
  
Actuacions recolzables
  
- Correcció de la contaminació
  
Instal·lació d'elements correctors d'emissions gasoses, efluents líquids i residus sòlids, així com reducció del soroll per a adaptatar-se a noves normes o superar les exigències reglamentàries obligatòries.
  
- Minimització de la contaminació
  
Aplicació de tecnologies netes destinades a evitar la generació de contaminants o a aconseguir la seua reducció, o la de la quantitiat de substàncies contaminants perilloses.
  
- Valorització de residus
  
Instal·lació d'elements que permetan l'aprofitament dels recursos continguts en els residus a través del seu reciclat i recuperació.
  
- Implantació i certificació de sistemes de gestió mediambiental segons norma ISO 14824.
  
- Implantació i certificació de sistemes de gestió mediambiental d'acord amb el Reglament EMAS (Reglament NKO 2806/93).
  
- Obtenció d'etiqueta ecològica d'acord a normes.
  
Tipus d'ajuda
  
Subvencions a fons perdut de fins el 50% del cost elegit del projecte.
  
Costs elegibles
  
01 Serveis externs
  
- Costs associats als projectes tècnics relacionats amb les inversions.
  
- Assessorament en la implantació de sistemes de gestió.
  
- Certificació de sistemes i/o productes.
  
04. Obra civil, instal·lacions
  
Inversions en instal·lacions i obra civil directament lligades amb la protecció del medi ambient.
  
06. Inversions no productives
  
- Inversions en maquinària i equips de correcció, prevenció i control de la contaminació.
  
Consideracions respecte dels costs elegibles
  
- Les ajudes en matèria de correcció de la contaminació es limitaran al cost suplementari derivat del compliment dels objectius mediambientals.
  
- En el cas d'inversions que es traduïsquen tant en una millora de la protecció ambiental com en una disminució del cost unitari de producció, la base subvencionable de l'ajuda serà el cost addicional net entre la inversió realitzada i els beneficis esperats en els cinc primers anys de la inversió.
  
- En el cas d'activitats de valorització, les inversions sols podran recolzar-se quan no siguen rendibles per si mateixes.
  
- Les inversions per a l'adaptació a noves normes mediambientals obligatòries sols seran d'aplicació a instal·lacions amb més de 2 anys de funcionament previs a l'entrada en vigor de les noves normes.
  
- La substitució d'equips de correcció, el trasllat d'empreses, els equips de transport, les despeses de funcionament i els costs de recursos humans no seran objecte de subvenció.
  
- Si es creen noves instal·lacions o se substitueixen les unes per les altres, no sera subvencionable el cost de la inversió inicial per a crear o per a substituir la capacitat productiva, excepte si es demostra una millora substancial dels resultats mediambientals; en aquest cas, els costs elegibles seran els estrictament necessaris per a assolir aquests objectius.
  
Terminis
  
Podran presentar-se sol·licituds per a aquest programa fins el 26 d'abril de 2001.
  
Pla de Millora de la Competitivitat i Desenvolupament del Teixit Industrial
  
Programa de Gestió de la Cooperació Empresarial
  
Objectiu
  
Recolzar la realització d'activitats tendents al desenvolupament de projectes de cooperació empresarial que permetan a les empreses millorar la seua posició competitiva. Es considera com a tals el desenvolupament de projectes entre dues o més empreses jurídicament independents d'àmbit nacional o internacional. En aquesta convocatòria es recolzaran acords de caràcter tecnològic, productiu i de gestió.
  
Igualment es recolzaran les actuacions i projectes afavoridors de la participació de les empreses en programes de cooperació per a la transferència de tecnologia promoguts per la Comunitat Europea i altres programes internacionals de cooperació per al desenvolupament tecnològic i la transferència de tecnologia.
  
L'IMPIVA desenvoluparà accions de promoció i de recolzament a la cooperació empresarial, especialment l'organització i la difusió d'encontres empresarials auspiciats per la Comissió Europea. Igualment es promourà l'assistència a determinades fires, que permetan la posada al dia i l'adquisició de noves tecnologies i de processos.
  
Beneficiaris
  
Pymes amb seu social o establiment productiu en la Comunitat Valenciana que desenvolupen alguna de les activitats subvencionables relacionades en l'annex de la Resolució de convocatòria corresponent.
  
Actuacions recolzables
  
- Negociació i formalització d'acords de cooperació tecnològica.
  
- Elaboració i presentació de propostes per a la participació en programes europeus per a accions d'investigació, de demostració i de desenvolupament tecnològics.
  
- Elaboració i presentació de propostes per a la participació en programes internacionals de cooperació en investigació científica i de desenvolupament tecnològic.
  
- Identificació i recerca de socis i oportunitats de negoci.
  
- Posada en marxa dels acords: preparació documental, legal i tècnica dels acords de cooperació.
  
- Participació en encontres de cooperació empresarial organitzats per l'IMPIVA que revertisquen positivament en la dimensió nacional i internacional de les pymes de la Comunitat Valenciana.
  
- Assistència a fires tecnològiques en l'estranger.
  
Tindran una valoració prioritària aquells projectes que reunisquen les següents condicions:
  
- Que resulten significatius per al desenvolupament de l'empresa.
  
- Que l'acord de cooperació encara no es trobe formalitzat.
  
- Que no conduïsquen a pràctiques restrictives de la competència.
  
- Que oferisquen garanties de permanència i d'estabilitat
  
Tipus d'ajuda
  
Subvenció a fons perdut fins el 50% de les despeses considerades elegibles pel soci de la Comunitat Valenciana.
  
Costs elegibles
  
01 Serveis externs
  
- Serveis externs específics i necessaris per al desenvolupament del projecte.
  
07 Altres
  
- Despeses notarials i registrals relatives a l'acord de cooperació.
  
- Despeses de desplaçament: transport interurbà i allotjament. Es donarà una bossa de viatge en funció de la vinculació al projecte de cooperació i necessitat d'aquest justificada en la memòria del projecte.
  
- Desplaçament i allotjament per a l'assistència a Fires tecnològiques en l'estranger en qualitat de visitant. - - El límit serà de 100.000 pessetes (601 euros) per persona i viatge, amb un màxim de dues persones per empresa i per certamen.
  
- Altres despeses directament associades als projectes especificades i degudament justificades en la memòria del projecte.
  
No seran subvencionables:
  
- Despeses habituals de funcionament o de desenvolupament de l'activitat conseqüència de l'acord.
  
- Despeses de personal propi (dietes, etc.)
  
- Despeses de manutenció, peatges, gasolina, lloguer de cotxes i taxis.
  
Termini de sol·licitud
  
Podran presentar-se sol·licituds per a aquest programa fins el dia 3 de maig de 2001.